《次韵史芝田来访》
宋代·陈著

珊然环佩下芝山，醉梦人閒醒眼看。
三世相家知有后，十分谦眼似无官。
骚盟宽与江湖接，清气直将星斗干。
难得相逢容易别，因风时为劝加餐。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。